Keha kinnitatud, võib võtta jalge alla ajaloolise miili, mis viib kesklinna suunas ja möödub suurimatest vaatamisväärsustest - see on erilise kultuuriajaloolise tähtsusega jalutuskäik. Selle raja äärde jäävad Püha Marta kirik, mille vitraažaknad kuuluvad maailma vanimate ja ikonograafiliselt  väärtuslikemate hulka; 1502. aastal valminud, 84 meetri pikkune, 20 meetri laiune ja 29 meetri kõrgune tolliladu, mis on ühtlasi linna suurim soola- ja viljaladu; Nassau maja kui kena näide keskaegsest elamuehitusest; seejärel Peaturg kaunite purskkaevudega, Naistekirik ja raekoda.